ส่วนตัวเราเป็นคนไม่ทานมะม่วงสุกค่ะ คือรู้สึกว่ามันจะมีกลิ่น ซึ่งก็ไม่รู้จะอธิบายยังไงว่ากลิ่นมันเป็นยังไงถึงไม่ชอบ แม่เคยให้ทานก็แบบไม่เอาเลยค่ะ แต่พอดีไปฮ่องกง เค้ามีร้านน้ำมะม่วงปั่นที่นองปิง เห็นเป็นร้านดังเราก็คิดว่าจะลองเมนูอื่นก็กลัวจะเสัยที ไม่ได้ไปกันบ่อยๆ เลยยอมสั่งมาค่ะ หลังจากนั้นก็ติดใจ แต่ยังไม่กล้าลองในไทย จนได้ลองของร้าน Yenly Yours คือคิดใจมาก กลิ่นแบบที่ไม่ชอบไม่มีค่ะ หรือจะอยู่ที่พันธุ์ของมะม่วงรึเปล่าเริ่มไม่แน่ใจ ด้วยควมอยากดื่มน้ำมะม่วงร้าน Yenly Yours มาก แต่มีธุระ เดินผ่านร้านนี้พอดี เลยลองซักหน่อยค่ะ ราคาไม่แรงมาก

-บรยากาศ-
ตัวร้านขนาด 1 ห้องคะ ไม่กว้างมาก หน้าร้านมีเมนูและเมนูจำลองตั้งไว้ที่ตู้กระจดใสด้านล่างเคาท์เตอร์ที่สามาถสั่งอาหารได้จากด้านนอกร้าน ร้านในมีที่นั่งไม่มากค่ะ

-เมนูของทางร้าน-
เมนูขนมหวานและเครื่องดื่มที่ทำจากมะม่วง

-เมนูที่ได้ทาน-
เราสั่งเป็นเมนู "Rescue Me" (60 บาท) เมนูน้ำมะม่วงปั่นที่มีเม็ดน้ำมะม่วงกลมๆขนาดประมาณไข่มุกที่ใส่ชานม กับเนื้อมะม่วงสุกท็อปที่ด้านบน ตัวน้ำมะม่วงที่ปั่นปั่นมาละเอียดดีค่ะ มีความหอม หวาน เย็นของมะม่วงกับน้ำแข็ง ส่วนตัวเราว่าอาจจะหวานไปนิด (ส่วนตัวไม่ติดรสหวาน) แต่ยอมรับว่าดื่มแล้วสดชื่นเลยค่ะ ยิ่งเจอเจ้าเม็ดน้ำมะม่วงที่ป็อปๆในปาก ลงตัวเข้ากันดี เสียแต่เนื้อมะม่วงด้านบนเปรี้ยวซะอย่างงั้นค่ะ แต่โดยรวมสำหรับเราว่าโอเคนะคะ เพราะราคาก็ไม่แพงด้วยค่ะ

-การบริการ-
พนักงานยิ้มแย้ม แนะนำสินค้าดีค่ะ

-การเดินทาง-
ร้านอยู่ตรงข้ามวัตสันที่ใกล้ๆทางเข้าฝั่งตรงข้ามมาบุญครองค่ะ

-ที่จอดรถ-
ลานจอดรถ

KiMCHi WaSaBi
19/04/2017